# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 7/2017

# zo zasadnutia Kolégia rektora STU zo dňa 13. 09. 2017

**PRÍTOMNÍ: podľa prezenčnej listiny**

**PROGRAM:**

1. Vyhodnotenie postdoktorandských tém so začiatkom riešenia v roku 2017

2. Návrh smernice rektora Školné a poplatky spojené so štúdiom na Slovenskej technickej univerzite v Bratislave na akademický rok

 2018/2019

3. Harmonogram prijímacieho konania na akademický rok 2018/2019

4. Schválený projekt Erasmus - ICM

5. International Erasmus Staff Week 2017

6. Návrh príkazu rektora Opatrenia na odstránenie nedostatkov zistených inšpekciou práce v r. 2017

7. Grafická úprava obálok publikácií z edícií skrípt, vysokoškolských učebníc a monografií

8. Rôzne

**K BODU 1: Vyhodnotenie postdoktorandských tém so začiatkom riešenia v roku 2017**

Materiál uviedol rektor v súlade s plánom hlavných úloh.

V rámci krátkej diskusie dekanka FIIT STU vyjadrila názor, že postdoktorandské miesta by mala mať každá fakulta.

**UZNESENIE: 7.1/2017-KR**

Kolégium rektora STU berie na vedomie vyhodnotenie postdoktorandských tém so začiatkom riešenia v roku 2017.

**K BODU 2: Návrh smernice rektora Školné a poplatky spojené so štúdiom na Slovenskej technickej univerzite v Bratislave na akademický rok 2018/2019**

Materiál uviedol prorektor Stanko.

Dokument bol predložený v zmysle § 92 ods. 3 a ods. 15 zákona 131/2002 Z. z. o vysokých školách a o zmene Štatútu STU v platnom

znení. Materiál bol pripravený na základe návrhov fakúlt a Ústavu manažmentu STU v zmysle Úlohy 2/20.3.2017 z porady

prorektora a prodekanov pre vzdelávanie konanej dňa 20.3.2017.

Z diskusie:

V rámci diskusie sa prodekan Ilkovič informoval na dôvod zmeny výšky poplatkov za vydanie preukazov, uvedené v Čl. 7, písmeno b).

S cieľom uľahčenia administrácie navrhol, aby bola výška poplatkov zjednotená.

Ing. Beňo požiadal o vysvetlenie, resp. upresnenie znenia „inej skutočnosti“ v rámci Čl.5, bod (3), písmeno b) – 1.

**UZNESENIE: 7.2/2017-KR**

Kolégium rektora STU prerokovalo návrh Smernice rektora Školné a poplatky spojené so štúdiom na Slovenskej technickej univerzite v

Bratislave na akademický rok 2018/2019 s pripomienkami.

**K BODU 3: Harmonogram prijímacieho konania na akademický rok 2018/2019**

Materiál uviedol prorektor Stanko.

Dokument bol predložený v zmysle § 57 ods. 5 zákona 131/2002 Z. z. o vysokých školách a o zmene a doplnení niektorých

zákonov v znení neskorších predpisov. Materiál bol pripravený na základe podkladov fakúlt a Ústavu manažmentu v zmysle

Úlohy 1/15.5.2017 z porady prorektora a prodekanov pre vzdelávanie konanej dňa 15.5.2017. Materiál bol prerokovaný na zasadnutí

Vedenia STU dňa 06.09.2017.

Z diskusie:

Dekanka Bieliková informovala o zámene termínov konania prijímacej skúšky a prijímacej komisie medzi II. a III. stupňom štúdia na FIIT

STU. Táto zmena už bola komunikovaná aj s ÚVaSŠ R STU.

**UZNESENIE: 7.3/2017-KR**

Kolégium rektora STU prerokovalo Harmonogram prijímacieho konania na akademický rok 2018/2019 s pripomienkou.

**K BODU 4: STU- nový schválený projekt Erasmus+ projekt-ICM-2017**

Materiál uviedol prorektor Čičák.

Informoval o úspešnej realizácii projektu Erasmus+ International Credit Mobility (ICM) z roku 2016, kde STU znova predložila v rámci

programu Erasmus+ Výzvy 2017 projekt KA1 - Vzdelávacia mobility jednotlivcov/Spolupráca s partnerskými krajinami (ICM projekt).

STU bola úspešná, tzn. grant na realizáciu projektu bol schválený.

**UZNESENIE: 7.4/2017-KR**

Kolégium rektora STU berie na vedomie informáciu o novom schválenom Erasmus+ projekte – ICM v rámci výzvy 2017.

**K BODU 5: Realizácia aktivít „1st ERASMUS+ International Staff Wek 2017“, STU Bratislava**

Materiál uviedol prorektor Čičák.

ÚMV STU v Bratislave po prvý krát zorganizoval medzinárodné podujatie, na ktorom európske univerzity v rámci grantovej schémy Erasmus+ nadväzujú osobný kontakt na zamestnancov univerzít, vymieňajú si skúsenosti v rámci medzinárodnej spolupráce a internacionalizácie a organizujú aktivity pre zahraničných študentov.

**UZNESENIE: 7.5/2017-KR**

Kolégium rektora STU berie na vedomie informáciu o realizácii aktivít „1st ERASMUS+ International Staff Wek 2017“, STU Bratislava.

**K BODU 6: Návrh príkazu rektora Opatrenia na odstránenie nedostatkov zistených inšpekciou práce v roku 2017**

Materiál uviedol kvestor.

Ide o zabezpečenie odstránenia nedostatkov a porušení predpisov vyplývajúcich z Protokolu o výsledku inšpekcie práce č. IBA-068-

27-2.2/P-E22,24-17 zo dňa 25.08.2017 vydaného Inšpektorátom práce Bratislava.

**UZNESENIE: 7.6/2017-KR**

Kolégium rektora STU prerokovalo návrh príkazu rektora Opatrenia na odstránenie nedostatkov zistených inšpekciou práce v roku

2017 a odporúča predmetný interný predpis vydať.

**K BODU 7: Grafická podoba obálok študijnej literatúry**

Materiál uviedol kvestor.

Predstavil pravidlá pre grafickú podobu obálok študijnej literatúry vydávanej vo Vydavateľstve SPEKTRUM STU.

Z diskusie:

Dekan Šooš ocenil snahu zjednotiť obálky a ako námet navrhol doplniť životopis autora. Prodekan Ilkovič taktiež víta jednotnú úpravu, avšak

požiadal o zváženie možnosti, aby sa k návrhu vyjadrili aj pracovníci FA STU.

Ing. Štujber, ako zástupca UOO STU, sa pozastavil nad slovným označením EDÍCIA, či je vhodné ho uvádzať na obálkach (edícia

vysokoškolských učebníc, edícia vedeckých monografií a edícia skrípt). Tiež navrhol doplniť pred názov SPƐKTRUM slovo „Vydavateľstvo“.

**UZNESENIE: 7.7/2017-KR**

Kolégium rektora STU schvaľuje jednotnú grafickú úpravu obálok publikácií z edícií skrípt, vysokoškolských učebníc a monografií s pripomienkami.

**INFORMÁCIE A OZNAMY:**

Rektor

* informoval o potrebe začať sa zaoberať novým Dlhodobým zámerom STU
* v nadväznosti na prebiehajúcu kontrolu NKÚ upozornil na nedostatočnú súčinnosť fakúlt pri predkladaní potrebných podkladov a požiadal dekanov o podporu
* oznámil členom kolégia rektora, že podpísal určovaciu žalobu na príslušný súd ohľadom ŠD Svoradov
* informoval, že došlo k vysporiadaniu pozemkov v centre mesta
* informoval o podpísaní rámcovej zmluvy STU k pilotnému projektu „Bakalár v automobilovom priemysle“ s VW Slovensko, ako aj zmluvy o dielo so SjF STU
* oboznámil členov kolégia rektora o výsledkoch hodnotenia rebríčka Times Higher Education World University Rankings 2018
* pozval prítomných
	+ na podujatie Univerzitná regata - súboj osemveslíc STU a UK na Dunaji, ktoré sa uskutoční v sobotu 16.09.2017 o 15:00 hod. pod hradom Devín
	+ na slávnostné otvorenie akademického roka 2017/2018, ktoré sa uskutoční v pondelok 18.09.2017 o 10:00 hod. a aule na Mýtnej
	+ na oslavy 80. výročia založenia STU, ktoré sú plánované dňa 19.10.2017 (Dr.h.c. a slávnostný koncert v Redute) a s tým súvisiace ďalšie podujatia

Prorektor Peciar

* informoval, že všetky podklady k prieskumu GfK boli distribuované na fakulty
* poďakoval prítomným za bezproblémový priebeh Letnej univerzity pre stredoškolákov, osobitná vďaka študentom
* pripomenul, že prostredníctvom elektronickej pošty rozoslal informácie
	+ o príležitosti pre študentov súťažiť o oblasti vysokovýkonného počítania
	+ o ponuke exkurzie do R&D Centra spoločnosti Continental Matador Rubber v Púchove
	+ o príležitosti pre pracovníkov fakúlt súťažiť o získanie finančnej podpory v oblasti inovácií, ktorú organizuje spoločnosť Centire

a požiadal dekanov o postúpenie informácií kolegom v rámci fakúlt

Prorektor Stanko

* informoval o aktuálnom stave prijímacieho konania na STU na akademický rok 201/2017
* poďakoval dekanovi Unčíkovi za ústretovosť a poskytnutie priestorov fakulty pre výučbu žiakov bratislavského gymnázia, ktorí sa pre rekonštrukciu vlastnej budovy dostali do núdze

Profesor Janovec

* poďakoval vybraným dekanom za ústretovosť pri prihlasovaní sa uchádzačov na podujatie „FWL Slovakia“

Podpredseda AS STU - doc. Andráš

* informoval o termínoch zasadnutí PAS STU – 09.10.2017 a AS STU – 23.10.2017

Dekan Unčík

* informoval sa o problémoch s financovaním projektov APVV
	+ v tejto súvislosti rektor informoval, že situácia s APVV je zložitejšia a k tejto téme sa vrátime na ďalšom zasadnutí KR STU
* informoval o zmätočnej informácii, ktorá bola poskytnutá fakulte, podľa ktorej by mali byť prístroje z UVP prevedené na fakulty
	+ v skutočnosti ide o prístroje z ukončených projektov ŠF

Kvestor

* oboznámil prítomných, že finančné vzťahy medzi univerzitou a fakultami sú vysporiadané
* upozornil na platnosť nariadenia 6%-ného zvýšenia platov pedagogickým zamestnancom od 01.09.2017

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **September** | 18.09.2017 |  | 10:00 | Slávnostné otvorenie AR |
| **Október** | 04.10.2017 | KR STU | 09:00 |  |
|  | 05.10.2017 |  | 10:00, 14:00 | PhD. promócie |
|  | 09.10.2017 | PAS STU | 14:00 |  |
|  | 19.10.2017 |  | 10:00, 19:00 | Oslavy 80. výročia STU |
|  | 23.10.2017 | AS STU | 14:00 |  |
|  | 25.10.2017 | VR STU | 09:00 |  |

Zapísala: 14.09.2017 Zápisnicu overili: 14.09.2017

Erika Jevčáková \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Marián Peciar, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_